കേരള നിയമസഭാ തിരഞ്ഞെടുപ്പ് (2021)

പതിനഞ്ചാം കേരള നിയമസഭയിലേക്കുള്ള 140 സാമാജികരെ തിരഞ്ഞെടുക്കുന്നതിനായുള്ള നിയമസഭാ തെരഞ്ഞെടുപ്പ് 2021 ഏപ്രിൽ 6ന് നടന്നു. മേയ് 2ന് വോട്ടെണ്ണലും ഫല പ്രഖ്യാപനവും നടന്നു.

തെരഞ്ഞെടുപ്പിൽ നിലവിൽ ഭരണത്തിലുള്ള ഇടതുപക്ഷ ജനാധിപത്യ മുന്നണി (എൽഡിഎഫ്) മുൻ തിരഞ്ഞെടുപ്പിനേക്കാൾ 8 സീറ്റുകൾ കൂടുതൽ കരസ്ഥമാക്കി 99 സീറ്റുകളുമായി അധികാരം നിലനിർത്തി. 1982 ലെ തിരഞ്ഞെടുപ്പിന് ശേഷം ഒരു സഖ്യം സംസ്ഥാനത്ത് തുടർച്ചയായി വിജയിക്കുന്നത് ഇതാദ്യമാണ്. 2016 നെ അപേക്ഷിച്ച് 6 കുറവോടെ ബാക്കിയുള്ള 41 സീറ്റുകൾ ഐക്യ ജനാധിപത്യ മുന്നണി (യുഡിഎഫ്) നേടി. ദേശീയ ജനാധിപത്യ സഖ്യത്തിന് (എൻ‌ഡി‌എ) നിയമസഭയിൽ നിലവിലുണ്ടായിരുന്ന ഏക സീറ്റും നഷ്ടപ്പെട്ടു.

## പശ്ചാത്തലം
സംസ്ഥാനത്തെ പതിനാലാം നിയമസഭയിലെ അംഗങ്ങളുടെ കാലാവധി 2021 ജൂൺ 1ന് അവസാനിക്കും. 2016-ൽ നടന്ന കഴിഞ്ഞ തിരഞ്ഞെടുപ്പിൽ, ഇടതുപക്ഷ ജനാധിപത്യ മുന്നണി (എൽഡിഎഫ്) നിയമസഭയിലേക്കുള്ള മൊത്തം സീറ്റുകളുടെ മൂന്നിൽ രണ്ട് ഭാഗവും നേടി, ഇന്ത്യൻ നാഷണൽ കോൺഗ്രസിന്റെ (ഐ‌എൻ‌സി) നേതൃത്വത്തിലുള്ള നിലവിലുള്ള ഐക്യ ജനാധിപത്യ മുന്നണിയെ (യുഡിഎഫ്) പരാജയപ്പെടുത്തി. യുഡിഎഫ് 47 സീറ്റുകളും, ബിജെപി ഒരു സീറ്റും, ബാക്കി സീറ്റ് ഒരു സ്വതന്ത്രനും നേടി. സ്വതന്ത്രനായി വിജയിച്ച പി.സി. ജോർജ്ജ് പിന്നീട് കേരള ജനപക്ഷം (സെക്കുലർ) എന്ന പാർട്ടി രൂപീകരിച്ചു. കേരള കോൺഗ്രസ്(എം)-ൽ  വളർന്നുവന്ന ജോസ് വിഭാഗത്തെ 2020-ൽ ആഭ്യന്തര ഗ്രൂപ്പിസത്തിന്റെ ഭാഗമായി യുഡിഎഫിൽ നിന്ന് സസ്പെൻഡ് ചെയ്യുകയും ജോസ് പക്ഷം പിന്നീട് എൽഡിഎഫിൽ ചേരുകയും ചെയ്തു. 2016ന് ശേഷം ഉണ്ടായ മറ്റൊരു പ്രധാന മാറ്റം ലോക് ‌താന്ത്രിക് ജനതാദളും ഇന്ത്യൻ നാഷണൽ ലീഗും എൽഡിഎഫിലേക്ക് പ്രവേശിച്ചതാണ്.

പാലാ നിയോജകമണ്ഡലത്തിലെ സിറ്റിംഗ് എം‌എൽ‌എ ആയിരുന്ന മാണി സി. കാപ്പൻ പാലാ സീറ്റ് കേരളാകോൺഗ്രസ്(എം)നു നൽകുന്നതിനേത്തുടർന്നുണ്ടായ അഭിപ്രായ വ്യത്യാസത്തെ തുടർന്ന്  യു‌ഡി‌എഫിലേക്ക് മാറി. ഇതേത്തുടർന്ന് എൻ‌സി‌പി അദ്ദേഹത്തെ പാർട്ടിയിൽ നിന്ന് പുറത്താക്കുകയും നാഷണലിസ്റ്റ് കോൺഗ്രസ് കേരളം (എൻ‌സി‌കെ) എന്ന പേരിൽ ഒരു പുതിയ രാഷ്ട്രീയ പാർട്ടി മാണി സി. കാപ്പൻ രൂപീകരിക്കുകയും ചെയ്തു. 2021 മാർച്ച് 17 ന് പി.സി. തോമസ് തന്റെ പാർട്ടിയായ കേരള കോൺഗ്രസ്, ജോസഫ് വിഭാഗവുമായി ലയിച്ച് ഒരു പുതിയ പാർട്ടി രൂപീകരിക്കുന്നതായി പ്രഖ്യാപിച്ചു. പി. സി. തോമസിന്റെ പാർട്ടിക്ക് നിലവിൽ അതിന്റെ പേരിനൊപ്പം ഒരു ബ്രാക്കറ്റും ഇല്ലാത്തതിനാൽ, പുതിയ പാർട്ടിക്ക് കേരള കോൺഗ്രസ് എന്ന് പേരു സ്വീകരിച്ചു. പി.ജെ. ജോസഫ് ചെയർമാനും, പി.സി. തോമസ് വൈസ് ചെയർമാനുമായി.

## സമയക്രമം

## പാർട്ടികളും സഖ്യങ്ങളും
ഇന്ത്യൻ നാഷണൽ കോൺഗ്രസിന്റെ നേതൃത്വത്തിലുള്ള മധ്യ-ഇടതുപക്ഷ രാഷ്ട്രീയ പാർട്ടികളുടെ സഖ്യമാണ് ഐക്യ ജനാധിപത്യ മുന്നണി (യുഡിഎഫ്). കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) നയിക്കുന്ന ഇടതുപക്ഷ രാഷ്ട്രീയ പാർട്ടികളുടെ സഖ്യമാണ് ഇടതുപക്ഷ ജനാധിപത്യ മുന്നണി (എൽഡിഎഫ്). ബിജെപിയുടെ നേതൃത്വത്തിലുള്ള വലതുപക്ഷ പാർട്ടികളുടെ സഖ്യമാണ് ദേശീയ ജനാധിപത്യ സഖ്യം (എൻ‌ഡി‌എ).
### 

നിലവിൽ അധികാരത്തിലുളള ഇവർ സംസ്ഥാനത്തെ ഇടതുപക്ഷ രാഷ്ട്രീയ പാർട്ടികളുടെ സഖ്യമാണിത്. കേരളത്തിലെ രണ്ട് പ്രധാന രാഷ്ട്രീയ സഖ്യങ്ങളിൽ ഒന്നാണിത്, മറ്റൊന്ന് യുഡിഎഫ്. എൽഡിഎഫ് സഖ്യത്തിൽ സിപിഐ (എം), സിപിഐ, മറ്റ് പല ചെറിയ പ്രാദേശിക പാർട്ടികളും ഉൾപ്പെടുന്നു.

### 
1970 കളിൽ പ്രമുഖ കോൺഗ്രസ് പാർട്ടി നേതാവ് കെ. കരുണാകരൻ സ്ഥാപിച്ച സംസ്ഥാനത്തെ മധ്യ-ഇടതുപക്ഷ രാഷ്ട്രീയ പാർട്ടികളുടെ സഖ്യമാണിത്.

### 
ബിജെപി നേതൃത്തം നൽകുന്ന സംസ്ഥാനത്തെ വലതുപക്ഷ രാഷ്ട്രീയ പാർട്ടികളുടെ കൂട്ടായ്മയായാണ് എൻ‌ഡി‌എ, ഇതിന്റെ കേരള ഘടകം 2016ലാണ് രൂപീകരിച്ചത്. 

### പ്രധാന സഖ്യങ്ങളിൽ നിന്നുള്ള മത്സരാർത്ഥികളുടെ പട്ടിക

 പിന്തുണ നൽകി

## അഭിപ്രായ സർവേകൾ

## എക്സിറ്റ് പോളുകൾ
ഇലക്ഷൻ കമ്മീഷന്റെ ഉത്തരവ് പ്രകാരം 2021 ഏപ്രിൽ 29 7.30ന് (ഇന്ത്യൻ സമയം) എക്സിറ്റ് പോളുകൾ പ്രസിദ്ധീകരിച്ചു.

## തിരഞ്ഞെടുപ്പ്
### വോട്ടിംഗ്

## ഫലം
നിലവിൽ അധികാരത്തിലിരിയ്ക്കുന്ന ഇടത് മുന്നണി കഴിഞ്ഞ തിരഞ്ഞെടുപ്പിനേക്കാൾ 8 സീറ്റുകൾ അധികം നേടി 99 സീറ്റുകളുമായി അധികാരം നിലനിർത്തി. 1982 ന് ശേഷം ആദ്യമായാണ് സംസ്ഥാനത്ത് ഒരു സഖ്യം തുടർച്ചയായി വിജയിക്കുന്നത്. കഴിഞ്ഞ തവണത്തേക്കൾ 6 സീറ്റ് കുറവോടെ ഐക്യജനാധിപത്യ മുന്നണി (യുഡിഎഫ്) 41 സീറ്റുകൾ നേടി. നേമത്തുണ്ടായിരുന്ന ഏക സീറ്റ് നഷ്ടപ്പെട്ടങ്കിലും നിരവധി മണ്ഡലങ്ങളിൽ എൻ‌ഡി‌എ രണ്ടാം സ്ഥാനത്തെത്തി. കഴിഞ്ഞ തവണ പൂഞ്ഞാറിൽ വിജയിച്ച കേരള ജനപക്ഷം (സെക്കുലർ) സ്ഥാനാർത്ഥി പി.സി. ജോർജ്ജും ഇത്തവണ പരാജയപ്പെട്ടു, നേമവും, പൂഞ്ഞാറും എൽഡിഎഫി പിടിച്ചെടുത്തു. കുന്നത്തുനാട്, കൊച്ചി സീറ്റുകളിൽ ട്വന്റി20 കിഴക്കമ്പലം മൂന്നാം സ്ഥാനത്തെത്തി.

കോവിഡ് -19 മഹാമാരി കൈകാര്യം ചെയ്തതിന് ആരോഗ്യമന്ത്രിയെന്ന നിലയിൽ പ്രശംസ നേടിയ കെ. കെ. ശൈലജ 67,013 വോട്ടുകളോടെ കേരളനിയമസഭയുടെ ചരിത്രത്തിലെ ഏറ്റവും വലിയ ഭൂരിപക്ഷത്തോടെ മട്ടന്നൂരിൽ നിന്നും തിരഞ്ഞെടുക്കപ്പെട്ടു. കോവിഡ് മൂലമുള്ള  മരണങ്ങൾ കുറയ്ക്കാനായതും ലോക്ക് ഡൗൺ മൂലം  ആളുകൾക്ക് സംഭവിച്ച സാമ്പത്തിക ഞെരുക്കം കുറയ്ക്കുന്നതിലും എൽ‌ഡി‌എഫ് ഗവൺമെന്റ് വിജയകരമായി ഇടപെട്ടത് അവർ വീണ്ടും തിരഞ്ഞെടുക്കപ്പെടാനുള്ള പ്രധാന കാരണമായി *ഡൗൺ ടു എർത്തിലെ* കെ.എ. ഷാജി ചൂണ്ടിക്കാട്ടുന്നു.

### സഖ്യമനുസരിച്ച്
ഓരോ സഖ്യകക്ഷികൾക്കും ലഭിച്ച സീറ്റുകളുടെ എണ്ണം, മത്സരിച്ച സീറ്റുകൾ വലയത്തിൽ.

### ജില്ല അനുസരിച്ച്

### മണ്ഡലം അനുസരിച്ച്

## സർക്കാർ രൂപീകരണം
## ഇതും കാണുക
*2019 കേരള നിയമസഭാ ഉപതിരഞ്ഞെടുപ്പുകൾ
*2019ലെ ലോക്‌സഭാ തെരഞ്ഞെടുപ്പ് (കേരളം)
*കേരള നിയമസഭാ തിരഞ്ഞെടുപ്പ് (2016)
*കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020

## അവലംബം

വർഗ്ഗം:കേരളത്തിലെ നിയമസഭാതിരഞ്ഞെടുപ്പുകൾ